Markhópur : Heilbrigðisstarfsfólk og aðrir fagaðilar sem vilja vinna ráðgjöf og meðferð í gegnum fjarþjónustu . Mikilvægt er að þátttakendur hafi lokið viðurkenndu námi í ráðgjafar - eða meðferðarvinnu ( t.d. á sviði félags - eða heilbrigðisvísinda , markþjálfun eða öðru sambærilegu ) og hafi reynslu af slíku starfi með skjólstæðingum . Námskeiðið er eingöngu kennt í gegnum zoom og verður farið yfir það með þátttakendm til að tryggja að zoom virki í þeirra tölvu . Ekki er mælt með því að nota síma eða spjaldtölvu . Efnisskrá Markmið námskeiðsins er að efla fagaðila , kynna fyrir þeim og veita þeim grunn í því að veita faglega þjónustu í gegnum netið . Námskeiðið er í samvinnu við Academy for Online Counselling & Pshycotherapy í Bretlandi ( the Academy ) www.acadtherapy.online . Kennsla fer fram með 2 klst kennslustundum í alls 6 skipti og fer hún fram með fyrirlestrum , umræðum í tímum , verklegum æfingum og 2 heimaverkefnum sem gefin er einkunn fyrir . The Academy veitir 2 ETCS einingar til þeirra sem ljúka námskeiðinu . Þátttaka á námskeiðinu veitir nemendum einnig aðgang að rafrænu svæði ACAD með ýmsum greinum og gagnlegu efni um faglega þjónustu í gegnum netið . Þetta námskeið er hugsað sem grunnur en mikilvægt er að afla sér víðtækrar þjálfunar í fjarvinnu til þess að tryggja bestu mögulegu vinnubrögð / meðferð á hverjum tíma . Á heimasíðu The Academy er hægt að skoða og sjá ýmis námskeið sem boðið er uppá varðandi faglega vinnu meðferðaraðila í gegnum netið . Efnistök námskeiðsins : Vika 1 : Mismunandi leiðir til að vinna – viðtal í mynd , bara með hljóði og „ spjall “ . Hver er munurinn á að vinna á staðnum og með fjarþjónustu . Hvers vegna velja einstaklingar og fagaðilar fjarþjónustu . Vika 2 : Tæknin og búnaðurinn sem notaður er til fjarvinnu . Fyrirmæli landlæknis varðandi öryggi gagna og samskipta . Ábyrgð og hlutverk fagaðila varðandi öryggi og fagleg vinnubrögð . Vika 3 : Meðferðarsambandið . Hvað gerist við það að vinna ekki á staðnum og hvernig byggjum við upp samband við skjólstæðinga . Hömlulosandi áhrif internetsins ( e. Suler´s disinhibition effect ) . Vika 4 : Áhættumat og ýmis siðferðileg álitaefni varðandi fjarvinnu . Færni skjólstæðings til fjarvinnu og öryggi skjólstæðinga . Vika 5 : Að setja mörk gagnvart skjólstæðingum . Samningur um þjónustuna og upplýsingar til skjólstæðinga . Samfélagmiðlar og notkun þeirra . Vika 6 : Mismunandi meðferðarform og fjarvinna – hvað fleira er þarna úti . Sjálfsumönnun , handleiðsla og áframhaldandi þjálfun fagaðila . Tími : hefst 15. janúar kl. 17 - 19 . Er í zoom Takmarkaður fjöldi - fullt Ingibjörg Þórðardóttir félagsráðgjafi BA , MA , hefur lokið diplómanámi frá Bretlandi í ráðgjöf og meðferð með fjarþjónustu ( online counselling and psychotherapy ) . Hún hefur langa reynslu af því að vinna með þolendum ofbeldis og aðstandendum þeirra meðal annars í Kvennaathvarfinu , Stígamótum og Aflinu á Akureyri . Einnig hefur hún haldið sjálfsstyrkingarnámskeið fyrir konur og stúlkur og að auki haft með höndum ýmiss konar ráðgjöf fyrir einstaklinga og fjölskyldur . Ingibjörg rekur félagsráðgjafarstofuna Hugrekki – ráðgjöf og fræðslu , fyrir þolendur ofbeldis auk allrar almennrar félagsráðgjafar . Þá er Ingibjörg einnig frumkvöðull í því að bjóða félagsráðgjöf í gegnum netið .